Α4-0224/96

Απόφαση σχετικά με την κοινή θέση που ενέκρινε το Συμβούλιο για την έκδοση της οδηγίας του Συμβουλίου για την αντιμετώπιση των κινδύνων σοβαρών ατυχημάτων σχετιζομένων με επικίνδυνες ουσίες (C4-0222/96 - 94/0014(SΥΝ))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0222/96 - 94/0014(SΥΝ)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 56, της 06.03.1995, σελ. 80)) επί της πρότασης της Επιτροπής προς το Συμβούλιο COM(94)0004 ((ΕΕ C 106 της 14.04.1994, σελ. 4)),

- έχοντας κληθεί από το Συμβούλιο να γνωμοδοτήσει σύμφωνα με το άρθρo 189 Γ, της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4- 0224/96),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

8α. ότι προκειμένου να περιορισθούν οι συνέπειες των διαμεθοριακών ατυχημάτων είναι απολύτως απαραίτητη η ύπαρξη αποτελεσματικών συστημάτων ανταλλαγής πληροφοριών και συναγερμού, τα οποία να στηρίζονται στην εναρμόνιση των εθνικών αρχών και πρακτικών σχετικά με τις εκθέσεις ασφαλείας[semigr ]

(Τροπολογία 2)

Αιτιολογική σκέψη 11

>Αρχικό κείμενο>

11. ότι τα κράτη μέλη μπορούν, τηρουμένης της Συνθήκης και σύμφωνα με τη σχετική κοινοτική νομοθεσία, να διατηρούν ή να θεσπίζουν κατάλληλα μέτρα για τις δραστηριότητες που συνδέονται με τις μεταφορές σε προβλήτες, αποβάθρες και σιδηροδρομικούς σταθμούς διαλογής, που εξαιρούνται της οδηγίας, ώστε να εξασφαλίζουν επίπεδο ασφαλείας ισοδύναμο προς το οριζόμενο από αυτήν[semigr ] ότι πρέπει να μελετηθεί περαιτέρω το πρόβλημα της μεταφοράς επικίνδυνων ουσιών με αγωγούς,

>Κείμενο μετά την ψηφοφορία στο ΕΚ>

11. ότι η μεταφορά επικίνδυνων ουσιών μέσω αγωγών, καθώς και η αποθήκευσή τους ενέχουν επίσης δυναμικό πρόκλησης σοβαρών ατυχημάτων[semigr ] ότι δεν είναι σκόπιμο να περιληφθούν οι εν λόγω δραστηριότητες στο πεδίο εφαρμογής της παρούσας οδηγίας[semigr ] ότι η Επιτροπή, αφού συγκεντρώσει και αξιολογήσει τις πληροφορίες σχετικά με μηχανισμούς που υφίστανται στην Κοινότητα για τη ρύθμιση τέτοιων δραστηριοτήτων, καθώς και για τη συχνότητα εμφάνισης σχετικών ατυχημάτων, θα πρέπει να συντάξει ανακοίνωση στην οποία να αναλύεται κατά πόσον θα πρέπει να αναληφθεί δράση στον τομέα αυτόν, καθώς και το καταλληλότερο μέσο προς τούτο[semigr ]

(Τροπολογία 3)

Αιτιολογική σκέψη 12

>Αρχικό κείμενο>

12. ότι τα κράτη μέλη μπορούν, τηρουμένης της Συνθήκης και σύμφωνα με τη σχετική κοινοτική νομοθεσία, να διατηρούν ή να θεσπίζουν μέτρα στον τομέα της υγειονομικής ταφής αποβλήτων, που εξαιρείται της παρούσας οδηγίας,

>Κείμενο μετά την ψηφοφορία στο ΕΚ>

Διαγράφεται

(Τροπολογία 4)

Αιτιολογική σκέψη 13α (νέα)

>Κείμενο μετά την ψηφοφορία στο ΕΚ>

13α. ότι οι ανισότητες στους τρόπους επιθεώρησης των μονάδων από τις αρμόδιες αρχές μπορεί να έχουν ως επακόλουθο διαφορετικά επίπεδα προστασίας[semigr ] ότι είναι αναγκαίο να καθορισθούν σε κοινοτικό επίπεδο οι βασικές απαιτήσεις τις οποίες πρέπει να πληρούν τα συστήματα ελέγχου που ορίζουν τα κράτη μέλη[semigr ]

(Τροπολογία 5)

Αιτιολογική σκέψη 13β (νέα)

>Κείμενο μετά την ψηφοφορία στο ΕΚ>

13β. ότι τα κράτη μέλη οφείλουν να λάβουν τα απαραίτητα μέτρα προκειμένου να εξασφαλίσουν την επαρκή κατάρτιση των αρχών που είναι επιφορτισμένες με την κατάρτιση των εξωτερικών σχεδίων έκτακτης ανάγκης και με τη λήψη των επιβεβλημένων αποφάσεων σε περίπτωση μεγάλων ατυχημάτων[semigr ]

(Τροπολογία 7)

Αιτιολογική σκέψη 14 α (νέα)

>Κείμενο μετά την ψηφοφορία στο ΕΚ>

14α. ότι για τη βελτίωση διαχείρισης των κινδύνων και των ατυχημάτων η αρχική έκθεση ασφαλείας πρέπει να συμπληρώνεται συνεχώς με όλα τα νέα στοιχεία που προκύπτουν κατά τη λειτουργία της εγκατάστασης που διαχειρίζεται επικίνδυνες ουσίες και ιδίως με τα στοιχεία που προκύπτουν από παρ' ολίγον μεγάλα ατυχήματα

(Τροπολογία 8)

Αιτιολογική σκέψη 15

>Αρχικό κείμενο>

15. ότι, για να μειωθεί ο κίνδυνος πολλαπλασιαστικών αποτελεσμάτων, είναι απαραίτητο - όταν η θέση ή η εγγύτητα μονάδων μπορούν να αυξήσουν την πιθανότητα και τη δυνατότητα ή να επιδεινώσουν τις συνέπειες μεγάλων ατυχημάτων - να ανταλλάσσονται κατάλληλες πληροφορίες και να προβλέπεται συνεργασία για την ενημέρωση του κοινού,

>Κείμενο μετά την ψηφοφορία στο ΕΚ>

15. ότι, για να μειωθεί ο κίνδυνος πολλαπλασιαστικών αποτελεσμάτων, οι φορείς εκμετάλλευσης πρέπει, όταν η εγγύτητα των μονάδων μπορεί να αυξήσει την πιθανότητα πρόκλησης μεγάλου ατυχήματος ή να επιδεινώσει τις συνέπειές του, να συνεργάζονται κατά το σχεδιασμό και τη λήψη μέτρων για την πρόληψη και την προετοιμασία αντιμετώπισης των μεγάλων ατυχημάτων[semigr ] πρέπει επίσης να ανταλλάσσονται πληροφορίες και να προβλέπεται συνεργασία για την ενημέρωση του κοινού[semigr ]

(Τροπολογία 9) Αιτιολογική σκέψη 18α (νέα)

>Κείμενο μετά την ψηφοφορία στο ΕΚ>

18α. ότι πρέπει να παρέχεται σε όλους τους εργαζόμενους σε μονάδα υψηλού κινδύνου, συμπεριλαμβανομένων των προσωρινώς απασχολουμένων, των εργοληπτών και υπεργοληπτών, κατάλληλη κατάρτιση ώστε να είναι εις θέση να ασκούν το έργο τους σωστά υπό κανονικές και έκτακτες συνθήκες[semigr ]

(Τροπολογία 10)

Αιτιολογική σκέψη 19

>Αρχικό κείμενο>

19. ότι για τη βελτίωση της προστασίας των κατοικημένων περιοχών, των περιοχών όπου συχνάζει το κοινό και των περιοχών με ιδιαίτερο φυσικό ενδιαφέρον ή ιδιαίτερη ευαισθησία, είναι αναγκαίο οι χωροταξικές πολιτικές των κρατών μελών ή/και άλλες σχετικές πολιτικές να συνεκτιμούν την ανάγκη να διατηρούνται, μακροπρόθεσμα, οι δέουσες αποστάσεις μεταξύ των περιοχών αυτών και των μονάδων τέτοιας επικινδυνότητας και, για υπάρχουσες μονάδες, να ληφθούν επιπλέον τεχνικά μέτρα, ώστε να μην αυξάνονται οι κίνδυνοι για το κοινό,

>Κείμενο μετά την ψηφοφορία στο ΕΚ>

19. ότι για τη βελτίωση της προστασίας των κατοικημένων κέντρων και των περιοχών με ιδιαίτερο φυσικό ενδιαφέρον ή ευαισθησία από τους κινδύνους μεγάλων ατυχημάτων, είναι αναγκαίο οι χωροταξικές πολιτικές των κρατών μελών να συνεκτιμούν την ανάγκη να διατηρούνται επαρκείς αποστάσεις μεταξύ των περιοχών αυτών και των μονάδων τέτοιας επικινδυνότητας και, για τις υπάρχουσες μονάδες, να ληφθούν επιπλέον τεχνικά μέτρα, ώστε να μην αυξάνονται οι κίνδυνοι για το κοινό[semigr ] ότι οι πολιτικές αυτές πρέπει να προβλέπουν την εφαρμογή διαδικασιών διαβούλευσης μεταξύ των αρμοδίων αρχών και των αρχών σχεδιασμού και χωροταξίας.

(Τροπολογία 11)

Αιτιολογική σκέψη 20α (νέα)

>Κείμενο μετά την ψηφοφορία στο ΕΚ>

20α. ότι για την ενημέρωση και τον εμπλουτισμό της εμπειρίας και διαχείρισης κινδύνων ο ασκών την εκμετάλλευση πρέπει να ενημερώνει την αρμόδια αρχή αμέσως, δίδοντας τις αναγκαίες πληροφορίες σχετικά με τις συνθήκες ενός παρ' ολίγον μεγάλου ατυχήματος[semigr ]

(Τροπολογία 13)

Άρθρο 2, παράγραφος 1, δεύτερο εδάφιο

>Αρχικό κείμενο>

Για τους σκοπούς της οδηγίας, ως «ύπαρξη επικίνδυνων ουσιών» νοείται η πραγματική ή προβλεπόμενη παρουσία τους στη μονάδα, ή η παρουσία ουσιών που τεκμαίρεται ότι μπορούν να δημιουργηθούν από μια χημική βιομηχανική διαδικασία εκτός ελέγχου, σε ποσότητες ίσες ή ανώτερες από τα όρια που αναφέρονται στα μέρη 1 και 2 του παραρτήματος Ι.

>Κείμενο μετά την ψηφοφορία στο ΕΚ>

Για τους σκοπούς της οδηγίας, ως «ύπαρξη επικίνδυνων ουσιών» νοείται η πραγματική ή προβλεπόμενη παρουσία τους στη μονάδα, ή η παρουσία ουσιών που τεκμαίρεται ότι μπορούν να δημιουργηθούν σε περίπτωση ατυχήματος σε ποσότητες ίσες ή ανώτερες από τα όρια που αναφέρονται στα μέρη 1 και 2 του παραρτήματος Ι.

(Τροπολογία 14)

Άρθρο 3, παράγραφος 5α (νέα)

>Κείμενο μετά την ψηφοφορία στο ΕΚ>

5α. «παρ'ολίγον μεγάλο ατύχημα», νοείται η αποφυγή ενος μεγάλου ατυχήματος λόγω έγκαιρης προγραμματισμένης ή μή παρέμβασης ή τυχαίας συμπτώσεως που είχε ως αποτέλεσμα να μην συμβεί το μεγάλο ατύχημα[semigr ]

(Τροπολογία 17)

Άρθρο 4, σημείο γ)

>Αρχικό κείμενο>

γ) η οδική, σιδηροδρομική, εσωτερική πλωτή, θαλάσσια ή αεροπορική μεταφορά και ενδιάμεση προσωρινή αποθήκευση επικίνδυνων ουσιών, συμπεριλαμβανομένης της φόρτωσης, εκφόρτωσης και μεταφόρτωσης από και προς άλλο μεταφορικό μέσο στις αποβάθρες, προβλήτες και σιδηροδρομικούς σταθμούς διαλογής, εκτός των μονάδων που καλύπτονται από την παρούσα οδηγία,

>Κείμενο μετά την ψηφοφορία στο ΕΚ>

γ) η οδική, σιδηροδρομική, πλωτή, θαλάσσια ή αεροπορική μεταφορά επικίνδυνων ουσιών, εκτός των μονάδων που καλύπτονται απ την παρούσα οδηγία,

(Τροπολογία 18)

Άρθρο 4, σημείο στ)

>Αρχικό κείμενο>

στ) οι χώροι υγειονομικής ταφής αποβλήτων.

>Κείμενο μετά την ψηφοφορία στο ΕΚ>

Διαγράφεται

(Τροπολογία 20)

Άρθρο 6, παράγραφος 1, πρώτη παύλα

>Αρχικό κείμενο>

- για τις νέες μονάδες, εντός εύλογης προθεσμίας πριν από την έναρξη της κατασκευής ή της λειτουργίας,

>Κείμενο μετά την ψηφοφορία στο ΕΚ>

- για τις νέες μονάδες μεταξύ τεσσάρων και οκτώ μηνών, πριν από την έναρξη της κατασκευής ή της λειτουργίας,

(Τροπολογία 24)

Άρθρο 9, παράγραφος 3

>Αρχικό κείμενο>

3. Η έκθεση ασφαλείας της παραγράφου 1 αποστέλλεται στην αρμόδια αρχή εντός των ακολούθων προθεσμιών:

- για τις νέες μονάδες, εντός εύλογης προθεσμίας πριν από την έναρξη της κατασκευής ή της λειτουργίας,

>Κείμενο μετά την ψηφοφορία στο ΕΚ>

3. Η έκθεση ασφαλείας ή λεπτομέρειες του περιεχομένου της, συμπεράσματα και άλλες αλλαγές που προκύπτουν από την επανεξέταση η οποία προβλέπεται στο άρθρο 5 αποστέλλεται στην αρμόδια αρχή εντός των ακολούθων προθεσμιών :

>Αρχικό κείμενο>

- για τις υπάρχουσες μονάδες που δεν υπάγονταν πριν στην οδηγία 82/501/ΕΟΚ, εντός 3 ετών από την προβλεπόμενη στο άρθρο 24 παράγραφος 1 ημερομηνία,

- για τις άλλες μονάδες, εντός 2 ετών από την ημερομηνία που προβλέπεται στο άρθρο 24 παράγραφος 1,

- για τις προβλεπόμενες στο άρθρο 5 περιοδικές επανεξετάσεις, χωρίς καθυστέρηση.

>Κείμενο μετά την ψηφοφορία στο ΕΚ>

- για τις νέες μονάδες, μεταξύ τεσσάρων και οκτώ μηνών πριν από την έναρξη της κατασκευής ή της λειτουργίας,

- για τις υπάρχουσες μονάδες εντός διετίας από την ημερομηνία που ορίζει το άρθρο 24 παράγραφος 1,

- για τις προβλεπόμενες στο άρθρο 5 περιοδικές επανεξετάσεις, χωρίς καθυστέρηση.

(Τροπολογία 25)

Άρθρο 9, παράγραφος 4, εισαγωγική πρόταση

>Αρχικό κείμενο>

4. Πριν ο ασκών την εκμετάλλευση αρχίσει την κατασκευή ή την εκμετάλλευση ή, στις περιπτώσεις που αναφέρονται στην παράγραφο 3, δεύτερη, τρίτη και τέταρτη περίπτωση, η αρμόδια αρχή, εντός εύλογων προθεσμιών από την παραλαβή της έκθεσης :

>Κείμενο μετά την ψηφοφορία στο ΕΚ>

4. Πριν ο ασκών την εκμετάλλευση αρχίσει την κατασκευή ή την εκμετάλλευση ή, στις περιπτώσεις που αναφέρονται στην παράγραφο 3, δεύτερη, τρίτη και τέταρτη περίπτωση, η αρμόδια αρχή, εντός ενός έτους από την υποβολή της έκθεσης ασφαλείας:

(Τροπολογία 27)

Άρθρο 9, παράγραφος 5, παύλα 2α (νέα)

>Κείμενο μετά την ψηφοφορία στο ΕΚ>

- οποτεδήποτε, κατόπιν παρ' ολίγον σοβαρού ατυχήματος ώστε να λαμβάνονται υπόψη οι συνθήκες κάτω από τις οποίες προκλήθηκε ο κίνδυνος και πως αποσοβήθηκε

(Τροπολογία 28)

Άρθρο 9, παράγραφος 6, σημείο β)

>Αρχικό κείμενο>

β) Η Επιτροπή καταρτίζει, πριν τεθεί σε εφαρμογή η παρούσα οδηγία, σύμφωνα με τη διαδικασία του άρθρου 16 της οδηγίας 82/501/ΕΟΚ, εναρμονισμένα κριτήρια για την απόφαση της αρμόδιας αρχής ότι μια μονάδα δεν ενέχει κίνδυνο μεγάλου ατυχήματος κατά την έννοια του στοιχείου α). Το στοιχείο α) εφαρμόζεται μόνον μετά την κατάρτιση των κριτηρίων αυτών.

>Κείμενο μετά την ψηφοφορία στο ΕΚ>

β) Η Επιτροπή καταρτίζει, πριν τεθεί σε εφαρμογή η παρούσα οδηγία, σύμφωνα με τη διαδικασία του άρθρου 16 της οδηγίας 82/501/ΕΟΚ, εναρμονισμένα κριτήρια για την απόφαση της αρμόδιας αρχής ότι μια μονάδα δεν ενέχει κίνδυνο μεγάλου ατυχήματος κατά την έννοια του στοιχείου α). Το στοιχείο α) εφαρμόζεται μόνον μετά την κατάρτιση των κριτηρίων αυτών. Τα κριτήρια αυτά περιλαμβάνουν:

>Κείμενο μετά την ψηφοφορία στο ΕΚ>

- τις μεθόδους και διαδικασίες για την ανάλυση και εκτίμηση του κινδύνου,

>Κείμενο μετά την ψηφοφορία στο ΕΚ>

- τα εποπτικά συστήματα ασφάλειας, συμπεριλαμβανομένων των μεθόδων και διαδικασιών του ελέγχου ασφάλειας (Audit),

>Κείμενο μετά την ψηφοφορία στο ΕΚ>

- την αξιοπιστία των μηχανισμών και τεχνικών συστημάτων για την πρόληψη ατυχημάτων.

(Τροπολογία 36)

Άρθρο 15, παράγραφος 1α (νέα)

>Κείμενο μετά την ψηφοφορία στο ΕΚ>

1α. Τα κράτη μέλη ενημερώνουν την Επιτροπή για τα παρ' ολίγον μεγάλα ατυχήματα εφόσον θεωρούν ότι τα στοιχεία που αποκομίσθηκαν από αυτά εμπλουτίζουν τις εμπειρίες ή βελτιώνουν τη διαχείριση των κινδύνων και των ατυχημάτων.

(Τροπολογία 37)

Άρθρο 17, παράγραφος 1, πρώτο εδάφιο

>Αρχικό κείμενο>

1. Τα κράτη μέλη απαγορεύουν τη λειτουργία ή την έναρξη λειτουργίας μιας μονάδας, εγκατάστασης ή αποθήκης, ή τμήματός τους, εάν η συνέχιση της λειτουργίας αυτών συνεπάγεται άμεσο κίνδυνο μεγάλου ατυχήματος.

>Κείμενο μετά την ψηφοφορία στο ΕΚ>

1. Τα κράτη μέλη απαγορεύουν τη λειτουργία ή την έναρξη λειτουργίας μιας μονάδας, εγκατάστασης ή αποθήκης, ή τμήματός τους, εάν υπάρχουν σοβαρές ελλείψεις στο σχεδιασμό, την κατασκευή ή τη λειτουργία που θα μπορούσαν να προκαλέσουν σημαντικό κίνδυνο μεγάλου ατυχήματος.

(Tροπολογία 39)

Άρθρο 18, παράγραφος 2

>Αρχικό κείμενο>

2. Το σύστημα επιθεωρήσεων που προβλέπεται στην παράγραφο 1 προβλέπει ότι όλες οι μονάδες αποτελούν αντικείμενο ενός συστηματικού προγράμματος επιθεωρήσεων. Η αρμόδια αρχή διενεργεί τουλάχιστον μια επιτόπια επιθεώρηση κάθε 12 μήνες σε κάθε εγκατάσταση που αναφέρεται στο άρθρο 9, εκτός εάν έχει αραιότερο πρόγραμμα επιθεωρήσεων, κατόπιν συστηματικής εκτίμησης των κινδύνων μεγάλου ατυχήματος στη μονάδα.

>Κείμενο μετά την ψηφοφορία στο ΕΚ>

2. Το σύστημα επιθεωρήσεων που προβλέπεται στην παράγραφο 1 πληροί τουλάχιστον τις ακόλουθες προϋποθέσεις:

α) διευθύνεται από άτομο με τα κατάλληλα προσόντα και ανάλογη κατάρτιση που είναι υπάλληλος της αρμόδιας αρχής[semigr ]

β) οι επιθεωρήσεις διενεργούνται από προσωπικό με τα κατάλληλα προσόντα και ανάλογη κατάρτιση[semigr ]

>Κείμενο μετά την ψηφοφορία στο ΕΚ>

γ) πρόγραμμα επιθεωρήσεων για όλες τις μονάδες. Η αρμόδια αρχή διενεργεί τουλάχιστον μια επιτόπια επιθεώρηση κάθε 12 μήνες σε κάθε εγκατάσταση που αναφέρεται στο άρθρο 9, εκτός εάν έχει αραιότερο πρόγραμμα επιθεωρήσεων, κατόπιν συστηματικής εκτίμησης των κινδύνων μεγάλου ατυχήματος στη μονάδα.

>Κείμενο μετά την ψηφοφορία στο ΕΚ>

δ) μετά από κάθε επιθεώρηση συντάσσεται έκθεση που περιλαμβάνει συμπεράσματα και τα μέτρα που πρέπει να ληφθούν από το άτομο που έχει πραγματοποιήσει την επιθεώρηση, προς υποβολή και εξέταση από τον διευθυντή που ορίζεται από την αρμόδια αρχή

>Κείμενο μετά την ψηφοφορία στο ΕΚ>

ε) μετά από κάθε επιθεώρηση που διενεργείται από την αρμόδια αρχή λαμβάνονται, από κοινού με την διεύθυνση της μονάδας, τα κατάλληλα μέτρα, το αργότερο εντός τριών μηνών από την επιθεώρηση

(Τροπολογία 40)

Άρθρο 18, παράγραφος 3α (νέα)

>Κείμενο μετά την ψηφοφορία στο ΕΚ>

3α. Τα κράτη μέλη ενημερώνουν την Επιτροπή για τα κριτήρια τα οποία εφαρμόζουν κατά την εκπόνηση και την εκτέλεση προγραμμάτων και διαδικασιών επιθεώρησης. Η Επιτροπή, εάν είναι αναγκαίο, θεσπίζει εναρμονισμένα κριτήρια σύμφωνα με τη διαδικασία που προβλέπεται στο άρθρο 22

(Τροπολογία 41)

Άρθρο 19, παράγραφος 2

>Αρχικό κείμενο>

2. Η Επιτροπή καταρτίζει και τηρεί στη διάθεση των κρατών μελών μητρώο και σύστημα πληροφόρησης που περιέχουν πληροφορίες για τα μεγάλα ατυχήματα τα οποία συνέβησαν στην επικράτεια των κρατών μελών, με στόχο:

>Κείμενο μετά την ψηφοφορία στο ΕΚ>

2. Η Επιτροπή καταρτίζει και τηρεί στη διάθεση των κρατών μελών μητρώο και σύστημα πληροφόρησης που περιέχουν πληροφορίες για τα μεγάλα ατυχήματα τα οποία συνέβησαν στην επικράτεια των κρατών μελών, με στόχο:

>Αρχικό κείμενο>

α) την ταχεία διάδοση, προς όλες τις αρμόδιες αρχές, των πληροφοριών που παρέχονται από τα κράτη μέλη σύμφωνα με το άρθρο 15 παράγραφος 1,

>Κείμενο μετά την ψηφοφορία στο ΕΚ>

α) την ταχεία διάδοση, προς όλες τις αρμόδιες αρχές, των πληροφοριών που παρέχονται από τα κράτη μέλη σύμφωνα με το άρθρο 15 παράγραφος 1 και 1α,

>Αρχικό κείμενο>

β) τη γνωστοποίηση στις αρμόδιες αρχές της ανάλυσης των αιτίων των μεγάλων ατυχημάτων και των σχετικών διδαγμάτων που έχουν συναχθεί,

>Κείμενο μετά την ψηφοφορία στο ΕΚ>

β) τη γνωστοποίηση στις αρμόδιες αρχές της ανάλυσης των αιτίων των μεγάλων ατυχημάτων και των παρ' ολίγον ατυχημάτων και των σχετικών διδαγμάτων που έχουν συναχθεί,

>Αρχικό κείμενο>

γ) την ενημέρωση των αρμόδιων αρχών σχετικά με τα προληπτικά μέτρα που έχουν ληφθεί,

>Κείμενο μετά την ψηφοφορία στο ΕΚ>

γ) την ενημέρωση των αρμόδιων αρχών σχετικά με τα προληπτικά μέτρα που έχουν ληφθεί,

>Αρχικό κείμενο>

δ) την παροχή πληροφοριών σχετικά με τους οργανισμούς που είναι σε θέση να παράσχουν συμβουλές ή πληροφορίες σχετικά με την πραγματοποίηση, την πρόληψη και τον περιορισμό των συνεπειών μεγάλων ατυχημάτων.

>Κείμενο μετά την ψηφοφορία στο ΕΚ>

δ) την παροχή πληροφοριών σχετικά με τους οργανισμούς που είναι σε θέση να παράσχουν συμβουλές ή πληροφορίες σχετικά με την πραγματοποίηση, την πρόληψη και τον περιορισμό των συνεπειών μεγάλων ατυχημάτων.

>Αρχικό κείμενο>

Το μητρώο και το σύστημα πληροφόρησης περιλαμβάνουν τουλάχιστον :

>Κείμενο μετά την ψηφοφορία στο ΕΚ>

Το μητρώο και το σύστημα πληροφόρησης περιλαμβάνουν τουλάχιστον :

>Αρχικό κείμενο>

α) τις πληροφορίες που παρέχουν τα κράτη μέλη σύμφωνα με το άρθρο 15 παράγραφος 1,

>Κείμενο μετά την ψηφοφορία στο ΕΚ>

α) τις πληροφορίες που παρέχουν τα κράτη μέλη σύμφωνα με το άρθρο 15 παράγραφος 1 και 1α,

>Αρχικό κείμενο>

β) την ανάλυση των αιτίων των ατυχημάτων,

>Κείμενο μετά την ψηφοφορία στο ΕΚ>

β) την ανάλυση των αιτίων των ατυχημάτων, και των παρ' ολίγον ατυχημάτων,

>Αρχικό κείμενο>

γ) τα διδάγματα που αποκομίσθηκαν από τα ατυχήματα,

>Κείμενο μετά την ψηφοφορία στο ΕΚ>

γ) τα διδάγματα που αποκομίσθηκαν από τα ατυχήματα και τα παρ' ολίγον ατυχήματα,

>Αρχικό κείμενο>

δ) τα προληπτικά μέτρα που απαιτούνται για να μη συμβεί και άλλο ατύχημα.

>Κείμενο μετά την ψηφοφορία στο ΕΚ>

δ) τα προληπτικά μέτρα που απαιτούνται για να μη συμβεί και άλλο ατύχημα.

(Τροπολογία 42)

Άρθρο 19, παράγραφος 4α (νέα)

>Κείμενο μετά την ψηφοφορία στο ΕΚ>

4α. Η Επιτροπή συνάπτει τις ενδεδειγμένες σχέσεις με τα ειδικευμένα κέντρα διεθνών σωμάτων, εν γένει και ειδικότερα με τον ΟΑΣΕ, προκειμένου να διασφαλίσει τον καθορισμό διεθνών προτύπων για τον έλεγχο των κινδύνων μεγάλου ατυχήματος.

(Τροπολογία 44)

Παράρτημα Ι, Μέρος 2, Επικεφαλίδα, στήλες 2 και 3

>Αρχικό κείμενο>

Οριακές ποσότητες (σε τόνους) για την εφαρμογή

>Κείμενο μετά την ψηφοφορία στο ΕΚ>

Οριακές ποσότητες (σε τόνους) της επικίνδυνης ουσίας ή της επικίνδυνης ουσίας εντός παρασκευάσματος για την εφαρμογή

(Τροπολογία 45)

Παράρτημα VΙ, σημείο 4, πρώτη παύλα

>Αρχικό κείμενο>

- υλικές ζημίες στην εγκατάσταση ή απώλειες παραγωγής της εγκατάστασης: 2 εκατ. Ecu και άνω[semigr ]

>Κείμενο μετά την ψηφοφορία στο ΕΚ>

- υλικές ζημίες στην εγκατάσταση: 2 εκατ. Ecu και άνω[semigr ]